4887 



02004531406960008 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 453 


14 Ιουνίου 1996 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Πολιτογράφηση αλλογενών αλλοδαπών. 1 

Καθορισμός αμοιβής υπαλλήλων της Γ.Γ. ΕΣΥΕ για ερ¬ 
γασία πέραν του υποχρεωτικού ωραρίου, για την 
εφαρμογή των μέτρων του Ε.Π. «Κλεισθένης» που 

αφορούν στη Γ.Γ. ΕΣΥΕ. 2 

Καθορισμός του αριθμού των κατ’ έτος επιτρεπομένων 
ημερών εκτός έδρας, υπαλλήλων του Υπουργείου 

Οικονομικών. 3 

Κήρυξη της νήσου Ύδρας ως αρχαιολογικού χώρου . 4 
Χαρακτηρισμός του I. Ναού Αγίου Γεωργίου Κοινότη¬ 
τας Ωριάς, επαρχίας Κυνουρίας Νομού Αρκαδίας ως 

ιστορικού διατηρητέου μνημείου . 5 

Έγκριση του Ειδικού Κανονισμού Λιμένα Θεσσαλονί¬ 
κης με αριθ. 56 «Περί παραλαβής και μεταφοράς 
πετρελαιοειδών καταλοίπων από πλοία και βυτιο¬ 
φόρα οχήματα» . 3 

Σύσταση Συνδέσμου μοναδικού σκοπού 3ης Εδαφικής 

Περιφέρειας Δράμας . 7 

Σύσταση ίδιου Νομικού Προσώπου στην Κοινότητα Πε- 
τρούσας Ν. Δράμας με το όνομα «ΚΕΝΤΡΟ ΑΝΟΙ¬ 
ΧΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ (ΚΑΠΗ) Κοινό¬ 
τητας Πετρούσας» . 3 

Σύσταση Δημοτικής Επιχείρησης Φεστιβάλ ταινιών μι¬ 
κρού μήκους στο Δήμο Δράμας . 9 

Διορθώσεις σφαλμάτων 

Διόρθωση σφάλματος στην 1598/96 κοινή απόφαση 
Υπουργών Εσωτερικών, Δη μ. Διοίκησης και Αποκέ¬ 
ντρωσης, Οικονομικών και Εργασίας και Κοινωνικών 
Ασφαλίσεων . 10 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Φ 3623/805 κ.α. (1) 

Πολιτογράφηση αλλογενών αλλοδαπών. 

Ο ΥΠΟΥΡΓΟΣ 

ΕΣΩΤΕΡΙΚΩΝ, ΔΗΜ. Δ/ΣΗΣ ΚΑΙ ΑΠΟΚ/ΣΗΣ 

Με τη Φ. 3623/8055/31.5.1996 απόφαση του Υφυ¬ 
πουργού Εσωτερικών Δημ. Διοίκησης και Αποκέντρωσης, 
έγινε δεκτή η από 24.10.1986 αίτηση πολιτογράφησης 
της αλλογενούς αλλοδαπής ΕΓΛΕΝΤΖΕ ΠΑΡΑΝΤΣ συζ. 


ΒΑΣΚΕΝ, που γεννήθηκε το έτος 1953 στην Κωνσταντι¬ 
νούπολη, για την απόκτηση της Ελληνικής Ιθαγένειας. 

Με τη Φ. 4988/5460/31.5.1996 απόφαση του Υφυ¬ 
πουργού Εσωτερικών Δημ. Διοίκησης και Αποκ/σης, έγινε 
δεκτή η από 1.8.1995 αίτηση πολιτογράφησης του αλλο¬ 
γενούς αλλοδαπού ΓΚΡΙΝΚΟ Βλαντιμίρ του Αλεξάντρ και 
της Αλεξάνδρας γεν. το 1957 στη Σοβ. Ένωση, για την 
απόκτηση της Ελληνικής Ιθαγένειας. 

Με τη Φ. 11845/19476/95/31.5.96 απόφαση του 
Υφυπουργού Εσωτερικών Δημ. Διοίκησης και Αποκ/σης, 
έγινε δεκτή η από 23.4.90 αίτηση πολιτογράφησης του 
αλλογενούς αλλοδαπού ΛΟΥΜΕΛΣΚΙΛ ΒΑΛΕΡΙ του Λεβ 
γεν. το έτος 1939 για την απόκτηση της Ελληνικής Ιθαγέ¬ 
νειας. 

Με τη Φ. 23754/7392/31.5.96 απόφαση του Υφυ¬ 
πουργού Εσωτερικών Δημ. Διοίκησης και Αποκέντρωσης, 
έγινε δεκτή η από 22.6.1989 αίτηση πολιτογράφησης της 
Αλλογενούς αλλοδαπής ΜΕΝΤΙΝΑ — ΜΕΓΙΑ ΓΚΙΖΕΛΑ 
ΝΤΕΛ ΡΟΖΑΡΙΟ του ΦΡΑΝΚΟ, σύζ. Κων/νου Κανελλό- 
πουλου για την απόκτηση της Ελληνικής Ιθαγένειας. 

Με τη Φ. 24623/21435/95/31.5.96 απόφαση του 
Υφυπουργού Εσωτερικών Δημ. Διοίκησης και Αποκέντρω¬ 
σης, έγινε δεκτή η από 10.7.1992 αίτηση πολιτογράφη¬ 
σης του αλλογενούς αλλοδαπού ΚΑΣΣΑΡ Ζαν του Ναϊμ - 
Ζωρζ και της Σοράγια γεν. το 1942 στο Σουδάν για την 
απόκτηση της Ελληνικής Ιθαγένειας. 

Με τη Φ. 29349/7168/31.5.96 απόφαση του Υφυ¬ 
πουργού Εσωτερικών Δημ. Διοίκησης και Αποκέντρωσης, 
α) έγινε δεκτή η από 23.9.1992 αίτηση πολιτογράφησης 
του αλλογενούς αλλοδαπού ΜΑΧΛΟΥΤΑ ΑΜΝΤΑΛΛΑ του 
ΧΑΜΠΙΜΠ και της Σοφίας ΓΑΝΤΟΥΣ γεν. το έτος 1963 
στο Λίβανο για την απόκτηση της Ελληνικής Ιθαγένειας, 
και β) εγκρίθηκε η αλλαγή του κυρίου ονόματος από 
«ΑΜΠΝΤΑΛΛΑ» σε «ΧΡΗΣΤΟΣ». 

Με τη Φ. 32251/23037/95/31.5.96 απόφαση του 
Υφυπουργού Εσωτερικών Δημ. Διοίκησης και Αποκέντρω¬ 
σης, έγινε δεκτή η από 25.8.1989 αίτηση πολιτογράφη- 
σης της αλλογενούς αλλοδαπής ΚΛΑΡΚ ΓΟΥΕΝΤΥ - ΕΛΙ- 
ΖΑΜΠΕΘ του Στάνλεϋ συζ. θεοδώρου Χαραλαμπόπου- 
λου γεν. το έτος 1963 για την απόκτηση της Ελληνικής ] 
Ιθαγένειας. 

Με τη Φ. 40084/6977/31.5.1966 απόφαση του Υφυ¬ 
πουργού Εσωτερικών Δημ. Διοίκησης και Αποκέντρωσης, 
έγινε δεκτή η από Τ7.1.1989 αίτηση πολιτογράφησης της 
αλλογενούς αλλοδαπής Μ0ΡΕΝΟ ΛΕΑΛ ΜΟΝΤΕίΡΟ 

Ζούλιας του Κοσμέ και της Μαρίας - Λουΐζας γεν. το 1962 
στο Κάβο - Βέρντε για την απόκτηση της Ιθαγένειας. 

Αθήνα, 31 Μαίου 1996 

Ο ΥΦΥΠΟΥΡΓΟΣ 

Γ. ΜΩΡΑΪΤΗΣ 
-+- 

Αριθ. 2009294/1069/0022 (2) 

Καθορισμός αμοιβής υπαλλήλων της Γ.Γ. ΕΣΥΕ για εργα¬ 
σία πέραν του υποχρεωτικού ωραρίου, για την εφαρ¬ 
μογή των μέτρων του Ε.Π. «Κλεισθένης» που αφορούν 
στη Γ.Γ. ΕΣΥΕ. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. Του Ν.Δ. 3627/56 «περί οργανώσεως της ΕΣΥΕ» και 
του Π.Δ. 532/91 «Οργανισμός Γενικής Γραμματείας 
ΕΣΥΕ». 

β. Των άρθρων 9 και 10 του Ν. 2392/96 «Πρόσβαση της 
Γ εν. Γ ραμματείας Εθν. Στατ. Υπηρεσ. της Ελλάδος κ.λπ.», 

γ) Του Ν. 1558/85 «Κυβέρνηση και Κυβερνητικά Όρ¬ 
γανα». 

δ. Του άρθρου 40 του Ν. 849/78 «περί παροχής κινή¬ 
τρων δια την ενίσχυσιν της περιφερειακής και οικονομικής 
ανάπτυξης της Χώρας», όπως τροποποιήθηκε με το άρθρο 
8 του Ν. 2129/93. 

ε. τις διατάξεις του άρθρου 15 παρ. 2 του Ν. 2227/94. 

2. Την Ο (94) 1422/29.7.94 απόφαση της Επιτροπής 
των Ευρωπαϊκών Κοινοτήτων σχετικά με τη χορήγηση 
συνδρομής του ΕΚΤ και του ΕΤΠΑ σ' ένα ολοκληρωμένο 
επιχειρησιακό πρόγραμμα με τίτλο «Κλεισθένης», το 
οποίο εντάσσεται στο Κοινοτικό Πλαίσιο Στήριξης για τις 
διαθρωτικές παρεμβάσεις στα πλαίσια του στόχου 1 στην 
Ελλάδα. 

3. Το γεγονός, ότι πρέπει να εξασφαλισθεί η σωστή 
εφαρμογή και διαχείριση του μέτρου 3.3., καθώς και η πα¬ 
ρακολούθηση της διαδικασίας εφαρμογής των ενεργειών 
που αφορούν στη Γ.Γ. ΕΣΥΕ και συμπεριλαμβάνονται στα 
υπόλοιπα μέτρα του Ε.Π. «Κλεισθένης», μέσα στις συμβα¬ 
τικές προθεσμίες, παράλληλα με τη διεξαγωγή των τακτι¬ 
κών εργασιών της Γ.Γ. ΕΣΥΕ. 

4. Την 5277/Α 2138/13.3.95 απόφαση του Αναπλ. 
Υπουργού Εθνικής Οικονομίας με θέμα «Συγκρότηση Τε¬ 
χνικής Επιτροπής Υλοποίησης Ενεργειών της Γ.Γ. ΕΣΥΕ». 

5. Την 6232/Α 2761 /22.3.95 απόφαση της Γενικής Γραμ- 
ματέα ΕΣΥΕ με θέμα «Συγκρότηση Τεχνικής Γραμματείας 
Υποστήριξης της Τεχνικής Επιτροπής Υλοποίησης Ενεργειών 
της Γ.Γ.ΕΣΥΕ» και την 1054/Α 418/12.1.96 τροποποιητική 
και συμπληρωματική της απόφαση. 

6. Το γεγονός, ότι: 

α. για εκτέλεση των ανωτέρω εργασιών εισρέει συνάλ¬ 
λαγμα στη Χώρα σε ΕΟϋ. 

β. Δεν πρόκειται για υπερωριακή εργασία σύμφωνα με 
τις διατάξεις του Ν. 1505/84 (άρθρο 17), όπως συμπλη¬ 
ρώθηκε με το άρθρο 7 του Ν. 1810/88. 

γ. Η δαπάνης για την υλοποίηση των ενεργειών θα καλυ¬ 
φθεί σε ποσοστό 50% από τα Κοινοτικά Ταμεία από τα 
αποστελλόμενα από την Κοινότητας ποσά σε ΕΟυ. 

δ. Η κατά μήνα αμοιβή κάθε απασχολουμένου υπαλλή¬ 
λου δε θα υπερβαίνει τις μηνιαίες ακαθάριστες αποδοχές 
του. 

7. Την 2124/ Α 727/26.1.96 απόφαση της Γενικής 
Διευθύντριας ΕΣΥΕ με θέμα «Έγκριση χρησιμοποίησης 


υπαλλήλων της Γ.Γ. ΕΣΥΕ για εργασία πέραν του υποχρε¬ 
ωτικού ωραρίου, για την εφαρμογή των μέτρων του Ε.Π. 
«Κλεισθένης» που αφορούν στη Γ.Γ. ΕΣΥΕ». 

8. Το γεγονός ότι από τις διατάξεις της απόφασης αυτής 
προκαλείται δαπάνη, ύψους δώδεκα εκατομμυρίων τρια- 
κοσίων χιλιάδων (12.300.000) δραχμών, για το οικονομικό 
έτος 1996, η οποία θα βαρύνει τον ΚΑΕ 5332 του Ειδικού 
Φορέα 13-610 του ΥΠΕΘο (Γ.Γ.ΕΣΥΕ), που αφορά σε 
κάθε είδους δαπάνες προπαρασκευής, οργάνωσης και 
εκτέλεσης προγραμμάτων απογραφών και επεξεργασία 
των στοιχείων τους, που απορρέουν από την εφαρμογή 
του ενταγμένου στο Κοινοτικό Πλαίσιο Στήριξης Προγράμ¬ 
ματος δράσης των Περιφερειακών Στατιστικών της Ελλά¬ 
δος, αποφασίζουμε: 

1. Καθορίζουμε την αμοιβή των ένδεκα (11) υπαλλήλων 
της Γ.Γ.ΕΣΥΕ, οι οποίοι ορίσθηκαν μέλη της Τεχνικής Επι¬ 
τροπής και της Τεχνικής Γ ραμματείας Υποστήριξης με τις 
υπό στοιχ. (4) και (5) αποφάσεις του σκεπτικού της από¬ 
φασης αυτής και οι οποίοι απασχολούνται και θα απασχο¬ 
ληθούν από 1.1.96 μέχρι 31.12.96, για την εξασφάλιση 
της σωστής έφαρμογής και διαχείρισης των μέτρων του 
Ε.Π. «Κλεισθένης» που αφορούν στη Γ.Γ.ΕΣΥΕ, ως εξής: 

α) Για το σχεδίασμά, την οργάνωση και τον συντονισμό 
των ενεργειών, καθώς και την παρακολούθηση της διαδι¬ 
κασίας εφαρμογής των μέτρων που αφορούν στη Γ.Γ. 
ΕΣΥΕ: 1 υπάλληλος μέχρι 120.000 δρχ. μηνιαία. 

β) Για την υποβολή εκθέσεων, εισηγήσεων και προτά¬ 
σεων προς την Κεντρική Επιτροπή Παρακολούθησης του 
Επιχειρησιακού Προγράμματος «Κλεισθένης» για την προ¬ 
ώθηση των διαδικασιών, καθώς και την τήρηση της κείμε¬ 
νης νομοθεσίας: 5 υπάλληλοι μέχρι 110.000 δρχ. μηνιαία. 

γ) Για τη γραμματειακή υποστήριξη της Τεχνικής Επι¬ 
τροπής, τη σύνταξη και την επιμέλεια των πάσης φύσης 
εγγράφων και την προώθηση των σχετικών εργασιών: 5 
υπάλληλοι μέχρι 70.000 δρχ. μηνιαία. 

2. Οι κάθε είδους πρόσθετες αποδοχές ή απολαβές των 
υπαλλήλων δε θα είναι κατά μήνα ανώτερες από το σύ¬ 
νολο των αποδοχών της οργανικής τους θέσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιουνίου 1996 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΩΝ 

ΓΙΑΝΝΟΣ ΠΑΠΑΝΤΩΝΙΟΥ ΑΛΕΞ. ΠΑΠΑΔΟΠΟΥΛΟΣ 
-+- 

Αριθ. 1043121/698/0001 (3) 

Καθορισμός του αριθμού των κατ' έτος επιτρεπομένων 

ημερών εκτός έδρας, υπαλλήλων του Υπουργείου Οι¬ 
κονομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυ¬ 
βερνητικά Όργανα» (ΦΕΚ 137/Α/26.7.1985). 

2. Τις διατάξεις του Ν. 2346/95 «Περί Δαπανών κίνησης 
των μετακινουμένων προσώπων με εντολή του Δημοσίου 
εντός και εκτός της Επικράτειας για εκτέλεση υπηρεσίας 
και άλλων διατάξεων» (ΦΕΚ 220/Α). 

3. Τις διατάξεις του Ν. Δ/τος 284/88 «Περί Διαρθρώ- 
σεως του Υπουργείου Οικονομικών και Οργανισμού των 
Υπηρεσιών αυτού» (ΦΕΚ 128 και 165/88), τ.Α') όπως τρο¬ 
ποποιήθηκε και ισχύει σήμερα. 

4. την αριθ. 1078728/2292/0001/4.7.1989 απόφαση 

του Υπουργού Οικονομικών «Περί καθορισμού του αριθ¬ 
μού των επιτρεπομένων ημερών παραμονής εκτός έδρας 
των υπαλλήλων του Υπουργείου Οικονομικών», όπως τρο¬ 
ποποιήθηκε και συμπληρώθηκε με τις αριθ. 1001643/47/ 
0001/8.1.1990 και 1082623/1249/0001/21.8.1992 
όμοιες. 

5. Το γεγονός ότι από τις διατάξεις της απόφασης αυτής 
προκαλείται δαπάνη οε βάρος του τακτικού προϋπολογι¬ 
σμού, το ύψος της οποίας δε μπορεί να προϋπολογισθεί 
καθόσον δεν είναι δυνατόν να προσδιορισθεί επακριβώς 
τόσο ο αριθμός των υπαλλήλων, όοο και ο αριθμός των 
ημερών παραμονής αυτών εκτός έδρας, εκτιμάται πάντως 
ότι το συνολικό ύψος της εν λόγω δαπάνης θα ανέλθει στο 
ποσό των πεντακοοίων σαράντα οκτώ εκατομμυρίων 
(548.000.000) δραχμών και θα βαρύνει τις πιστώσεις του 
Προϋπολογισμού εξόδων του Υπουργείου Οικονομικών 
και ειδικότερα των Ειδικών Φορέων και ΚΑΕ για τους 
οποίους έχουν γίνει οι σχετικές προβλέψεις, ως εξής: 

Ειδικός Φορέας 23 - 110, ΚΑΕ 0711:15.000.000 δρχ. 
ΚΑΕ 0721: 8.000.000 δρχ. ΚΑΕ 0731: 7.000.000 δρχ., 
Ειδικός Φορέας 23 - 120, ΚΑΕ 0711: 25.000.000 δρχ., 
Ειδικός Φορέας 23 - 130, ΚΑΕ 0711: 40.000.000 δρχ., 
Ειδικός Φορέας 23 — 140, ΚΑΕ 0711: 8.000.000 ΚΑΕ 
0721: 1.000.000 δρχ. και ΚΑΕ 0731: 1.000.000, Ειδικός 
Φορέας 23150: ΚΑΕ 0711:13.000.000 δρχ., Ειδικός Φο¬ 
ρέας 23610, ΚΑΕ 0711: 425.000.000 δρχ., και Ειδικός 
Φορέας 23630 ΚΑΕ 0711: 5.000.000 δρχ., αποφασί¬ 
ζουμε: 

Καθορίζουμε τον ανώτατο αριθμό των επιτρεπομένων 
κατ’ έτος ημερών εκτός έδρας των Γενικών Γραμματέων, 
Ειδικών Γραμματέων αποσπασμένων και μετακλητών σύμ¬ 
φωνα με τις διατάξεις του Ν. 1588/85, υπαλλήλων των 
Πολιτικών Γραφείων Υπουργού και Υφυπουργών Οικονο¬ 
μικών και των Γ ραφείων των Γ ενικών Γ ραμματέων καθώς 
και των μονίμων και με σχέση εργασίας ιδιωτικού δικαίου 
υπαλλήλων του Υπουργείου Οικονομικών, ανάλογα με τον 
κλάδο, ειδικότητα και υπηρεσία που ανήκουν και σύμφωνα 
με τον κλάδο, ειδικότητα και υπηρεσία που ανήκουν και 
σύμφωνα με τις υφιστάμενες υπηρεσιακές ανάγκες, για 
εκτέλεση υπηρεσίας ως ακολούθως: 

1. Γενικών Γραμματέων μέχρι εκατόν είκοσι (120) ημέ¬ 
ρες κατ’ έτος. 

2. Ειδικών Γραμματέων μέχρι εκατόν είκοσι (120) ημέ¬ 
ρες κατ’ έτος. 

3. Απεσπασμένων και μετακλητών υπαλλήλων των Πο¬ 
λιτικών Γραφείων Υπουργού, Υφυπουργών καθώς και των 
οδηγών των υπηρεσιακών αυτοκινήτων αυτών μέχρι εκα¬ 
τόν είκοσι (120) ημέρες κατ' έτος. 

4. Υπαλλήλων των Γ ραφείων των Γ ενικών Γ ραμματέων 
μέχρι εκατόν είκοσι (120) ημέρες κατ’ έτος. 

5. Υπαλλήλων Ειδικών θέσεων μέχρι εκατόν είκοσι 
(120) ημέρες κατ’ έτος. 

6. Προϊσταμένων Γενικών Δ/νσεων μέχρι εκατόν είκοσι 
(120) ημέρες κατ’ έτος. 

7. Προϊσταμένων Διευθύνσεων, Τμημάτων Αυτοτελών 
Τμημάτων και Αυτοτελών Γ ραφείων της Κεντρικής Υπη¬ 
ρεσίας, όλων των κλάδων του Υπουργείου Οικονομικών, 
μέχρι εκατόν είκοσι (120) ημέρες κατ’ έτος. 

8. Προϊσταμένων των Διευθύνσεων των Ειδικών Επιθε¬ 
ωρήσεων Αθηνών και Θεσσαλονίκης και των τμημάτων 
αυτών καθώς και των ασκούντων καθήκοντα Επιθεωρητή 
υπαλλήλων των υπηρεσιών αυτών μέχρι εκατόν είκοσι 
(120) ημέρες κατ’ έτος. 

9. Προϊστάμενοι των Διευθύνσεων Επιθεώρησης και Συ¬ 
ντονισμού ΔΟΥ και των τμημάτων αυτών καθώς και των 


ασκούντων καθήκοντα επιθεωρητή υπαλλήλων των υπη¬ 
ρεσιών αύτών, μέχρι εκατόν είκοσι (120) ημέρες κατ’ 
έτος. 

10. Προϊσταμένων Διευθύνσεων Επιθεωρήσεων Τελω¬ 
νείων και των Τμημάτων αυτών, Οικονομικών Επιθεωρη¬ 
τών Τελωνείων και των ασκούντων κατ' ανάθεση καθήκο¬ 
ντα Επιθεωρητή, υπαλλήλων των υπηρεσιών αυτών, μέχρι 
εκατόν είκοσι (120) ημέρες κατ’ έτος. 

11. Προϊσταμένων Διευθύνσεων, Τμημάτων, Αυτοτε¬ 
λών Τμημάτων και Αυτοτελών Γ ραφείων των Ειδικών Απο¬ 
κεντρωμένων και Περιφερειακών υπηρεσιών, όλων των 
κλάδων του Υπουργείου Οικονομικών, μέχρι εβδομήντα 
(70) ημέρες κατ’ έτος. 

12. Υπαλλήλων των Ε.Υ.Τ.Ε. και των παραρτημάτων αυ¬ 
τών μέχρι εκατόν είκοσι (120) ημέρες κατ’ έτος. 

13. Υπαλλήλων όλων των κλάδων της Κ.Υ. του Υπουρ¬ 
γείου Οικονομικών μέχρι εξήντα (60) ημέρες κατ’ έτος. 

14. Υπαλλήλων άλων των κλάδων των Ειδικών Αποκε¬ 
ντρωμένων και Περιφερειακών Υπηρεσιών του Υπουρ¬ 
γείου Οικονομικών μέχρι πενήντα (50) ημέρες κατ' έτος. 

15. Προϊσταμένων και υπαλλήλων των Χημικών Υπηρε¬ 
σιών του Υπουργείου Οικονομικών, μέχρι ενενήντα έξι 
(96) ημέρες κατ’ έτος και ειδικότερα των Προϊσταμένων 
και υπαλλήλων των Χημικών Υπηρεσιών Αλεξανδρούπο¬ 
λης, Ιωαννίνων, Πάτρας, Λειβαδιάς και Ρόδου μέχρι εκα¬ 
τόν είκοσι (120) ημέρες κατ' έτος. 

16. Προϊσταμένων των Κτηματικών Υπηρεσιών και όλων 
των υπαλλήλων των κλάδων: α) ΠΕ Μηχανικών, β) ΤΕ Τε¬ 
χνολόγων Εφαρμογών, ειδικότητας Τοπογραφίας, γ) ΔΕ 
Τεχνικού ειδικότητας Δομικών και δ) ΠΕ, ΤΕ, ΔΕ Εφορια¬ 
κών και ΥΕ Επιμελητών που υπηρετούν στις Κτηματικές 
Υπηρεσίες μέχρι εκατόν είκοσι (120) ημέρες κατ' έτος. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 4 Ιουνίου 1996 

Ο ΥΠΟΥΡΓΟΣ 

ΑΛΕΞΑΝΔΡΟΣ ΠΑΠΑΔΟΠΟΥΛΟΣ 
-♦- 

Αριθ. ΥΠΠΟ/ΑΡΧ/Α1 /Φ43/10105/487 (4) 

Κήρυξη της νήσου Ύδρας ως αρχαιολογικού χώρου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Ν. 1558/85 (ΦΕΚ 137/Α/26.7.85) 
«Κυβέρνηση και Κυβερνητικά Όργανα». 

2. Την ΥΠΠΟ/ΓΝΟΣ/49610/28.11.90 (ΦΕΚ 743/Β/ 
29.11.90) «Εξαίρεση από τον περιορισμό των τριών υπο¬ 
γραφών». 

3. Τις διατάξεις του Ν. 1127/81 (ΦΕΚ 32/Α/81) «Περί 
κυρώσεως της εις Λονδίνον, την 6η Μαΐου 1969 υπογρα- 
φείσης Ευρωπαϊκής Συμβάσεως διά την προστασίαν της 
αρχαιολογικής κληρονομιάς». 

4. Τις διατάξεις του Κ.Ν. 5351/32 «Περί Αρχαιοτή¬ 
των». 

5. Την ομόφωνη γνωμοδότηση του Τοπικού Συμβουλίου 
Μνημείων Στερεός Ελλάδος, όπως διατυπώθηκε στην αρ. 
2/13.2.96 Πράξη του, αποφασίζουμε: 

Κηρύσσουμε ως αρχαιολογικό χώρο ολόκληρο τη νήσο 
Ύδρα για την προστασία των εκτεταμένων καταλοίπων 
επί αυτής, που χρονολογούνται από τους προϊστορικούς | 
έως τους παλαιοχριστιανικούς χρόνους. 

Η πυκνότητα των προϊστορικών θέσεων - Βλυχός: συ¬ 
νεχής κατοίκηση από τους μυκηναϊκούς μέχρι τους ελλη- 

νιστικοϋς χρόνους, κόλπος Πηγαδάκι ή Μπαλί: Πρωτοελ¬ 
λαδικός οικισμός,Όρμος Αη - Γιώργη: Πρωτοελλαδικός 
οικισμός, Κόλπος Αη Νικόλα: μυκηναϊκή - παλαιοχριστια¬ 
νική εγκατάσταση, κόλπος Νησίζας: Πρωτοελλαδικός οι¬ 
κισμός, κόλπος Λιμνιώνιζας: πρωτοελλαδική κατοίκηση 
στη βραχονησίδα του κόλπου, οροπέδιο Επισκοπής: Πρω¬ 
τοελλαδικός οικισμός, μυκηναϊκή ταιρική χρήση, παλαιο¬ 
χριστιανική κατοίκηση, περιοχή Παλαμίδά: μυκηναϊκοί τά¬ 
φοι και κτηριακά λείψανα αλλά και νέες θέσεις, που εξα¬ 
κολουθούν να εντοπίζονται, επιβάλλουν τον έλεγχο, προ- 
κειμένου να προληφθούν τυχόν καταστροφές από μελλο¬ 
ντική οικιστική επέκταση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Απριλίου 1996 

Ο ΥΠΟΥΡΓΟΣ 

ΣΤΑΥΡΟΣ ΜΠΕΝΟΣ 
-♦- 

Αριθ. ΥΠΠΟ/ΑΡΧ/Β1/Φ30/23641/689 (5) 

Χαρακτηρισμός του I. Ναού Αγίου Γεωργίου Κοινότητας 

Ωριάς, επαρχίας Κυνουρίας Νομού Αρκαδίας ως ιστο¬ 
ρικού διατηρητέου μνημείου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την Υ.Α. ΥΠΠΟ/ΓΝΟΣ/49095/30.10.91 (ΦΕΚ 987/ 
Β/28.11.91 και ΦΕΚ 17/Β/16.1.92) «Μεταβίβαση αρμο¬ 
διοτήτων Υπουργού». 

2. Το άρθρο 52 του Κ.Ν. 5351/32 «Περί Αρχαιοτή¬ 
των». 

3. Την ομόφωνη γνωμοδότηση του Τοπικού Συμβουλίου 
Μνημείων Ανατολικής Πελοποννήσου, όπως αυτή διατυ¬ 
πώθηκε στην αριθ. 2/5.4.96 Πράξη του, αποφασίζουμε: 

Χαρακτηρίζουμε τον Ιερό Ναού Αγίου Γεωργίου που βρί¬ 
σκεται στη Κοινότητα Ωριάς, επαρχίας Κυνουρίας Νομού 
Αρκαδίας ως ιστορικό διατηρητέο μνημείο. 

Πρόκειται για μονόχωρο καμαροσκέπαστο ναό που απο¬ 
λήγει σε ημικυκλική εξωτερική κόγχη και καλύπτεται με 
δίρριχτη κεραμοσκεπή στέγη. Στο εσωτερικό του ναού 
αξιόλογο είναι το τέμπλο λαϊκής τεχνοτροπίας το οποίο 
κοσμούν όψιμες μεταβυζαντινές εικόνες των αρχών του 
19ου αιώνα. 

Το μνημείο σύμφωνα με τα μορφολογικά και κατα¬ 
σκευαστικά χαρακτηριστικά χρονολογείται στα τέλη του 
18ου αρχές του 19ου αιώνα. 

Η απόφαση αυτή, που δεν προκαλεί δαπάνη για το δη¬ 
μόσιο, να δημοσιευθεί στην Εφημερίδα της Κυβερνή¬ 
σεως. 

Αθήνα, 31 Μαΐου 1996 
Με εντολή Υπουργού 
Ο Προϊστάμενος 
Ν. ΖΙΑΣ 


Αριθ. 3131.2/16/96 (6) 

Έγκριση του Ειδικού Κανονισμού Λιμένα Θεσσαλονίκης 
με αριθ. 56 «Περί παραλαβής και μεταφοράς πετρε¬ 
λαιοειδών καταλοίπων από πλοία και βυτιοφόρα οχή¬ 
ματα». 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 10 του Ν. 1950/91 (ΦΕΚ 
40Α) «Μονάδα Ειδικών Αποστολών Λιμενικού Σώματος 
(ΜΕΑ/ΛΣ) και άλλες διατάξεις περί αυτού» που αντικαθι¬ 
στά το άρθρο 156 του Ν.Δ. 187/73 (ΦΕΚ 261 Α) «περί 
Κ.Δ.Ν.Ν.». 

2. Την με αριθ. 1329/2.2.1996 γνώμη του Νομάρχη 
Θεσσαλονίκης. 

3. Τον με αριθ. 56 Ειδικό Κανονισμό Λιμένα Θεσσαλονί¬ 
κης που μας υποβλήθηκε με την αριθ. 3131.2/3/96/ 
6.2.96 αναφορά της Λιμενικής Αρχής Θεσσαλονίκης, με 
τις διατάξεις του οποίου ρυθμίζονται θέματα που αφορούν 
την εύρυθμη λειτουργία του Λιμένα Θεσσαλονίκης. 

4. Το άρθρο 29Α του Ν. 1558/85 (ΦΕΚ 137 Α) όπως 
προστέθηκε με το άρθρο 27 του Ν. 2081/92 (ΦΕΚ 154 Α). 

5. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο μόνο 

Εγκρίνουμε τον πιο κάτω Ειδικό Κανονισμό Λιμένα Θεσ¬ 
σαλονίκης με αριθμό 56. 

ΕΙΔΙΚΟΣ ΚΑΝΟΝΙΣΜΟΣ ΛΙΜΕΝΑ ΘΕΣΣΑΛΟΝΙΚΗΣ 
ΜΕ ΑΡΙΘ. 56 

Περί παραλαβής και μεταφοράς πετρελαιοειδών καταλοί¬ 
πων από πλοία και βυτιοφόρα οχήματα. 

Ο ΚΕΝΤΡΙΚΟΣ ΛΙΜΕΝΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

α. Τις διατάξεις του δια του από 9 Ιουνίου 1948 Β.Δ. Κω- 
δικοποιημένου Νόμου 499/47 «Περί πειθαρχικής εξου¬ 
σίας των Προϊσταμένων Λιμενικών Αρχών» (ΦΕΚ 162 Α) 
συνδυαζόμενες με τα άρθρα 141 - 157 του Ν.Δ. 187/73 
με το οποίο κυρώθηκε ο Κώδικας Δημοσίου Ναυτικού Δι¬ 
καίου (ΦΕΚ 261 Α). 

β. Το άρθρο 156 του Ν.Δ. 187/73 (ΦΕΚ 261 Α') «περί 
Κ.Δ.Ν.Δ.», όπως αντικαταστάθηκε με το άρθρο 10 του Ν. 

1940/91 (ΦΕΚ 40 Α) «Περί Μονάδας Ειδικών Αποστολών 
Λιμενικού Σώματος (ΜΕΑ/ΛΣ) και άλλες διατάξεις περί 
αυτού». 

γ. Τις διατάξεις του Ν.Δ. 444/70 «περί αρμοδιοτήτων 
του ΑΣ και σχέσεων προς τας αρμοδιότητας των Σωμάτων 
Ασφαλείας (ΦΕΚ 39 Α ). 

δ. Το άρθρο 29 Α' του Ν. 1558/85 (ΦΕΚ 137 Α'), όπως 
προστέθηκε με το άρθρο 27 του Ν. 2081/92 (ΦΕΚ 154 
Α'). 

ε. Το γεγονός ότι από τις διατάξεις του παρόντος Κανο¬ 
νισμού δεν προκαλείται δαπάνη σε βάρος του Κρατικού 
Προϋπολογισμού, εκδίδουμε τον ακόλουθο Ειδικό Κανο¬ 
νισμό: 

Άρθρο 1 
Όρια ισχύος 

Ο παρών «Ειδικός κανονισμός Λιμένα Θεσσαλονίκης» 
ισχύει για τους λιμένες, τους όρμους και τη θαλάσσια 

έκταση της περιοχής αρμοδιότητας της λιμενικής αρχής 
Θεσσαλονίκης, όπως αυτή καθορίζεται από τις κείμενες 
διατάξεις. 

Άρθρο 2 

Παραλαβή πετρελαιοειδών καταλοίπων 

1. Η παραλαβή πετρελαιοειδών καταλοίπων από πόσης 
φύσεως πλοία διενεργείται από κατάλληλα δεξαμενό¬ 
πλοια που έχουν εκτός των άλλων σε ισχύ το ΠΓΕ στο 
οποίο αναγράφεται ειδική εντολή/οδηγία σχετικά με το εί¬ 
δος των πετρελαιοειδών καταλοίπων που επιτρέπεται να 
παραλαμβάνουν (κατάλοιπα χώρου μηχανοστασίου ή και 
φορτίου) και είναι εφοδιασμένα με άδεια παραλαβής και 
μεταφοράς πετρελαιοειδών καταλοίπων από τη Λιμενική 
Αρχή. 

Επίσης υπάρχει σύμβαση ή συμφωνία μεταξύ των υπευ¬ 
θύνων των δεξαμενοπλοίων και της αναγνωρισμένης ευ¬ 
κολίας υποδοχής καταλοίπων, που προβλέπει την περαι¬ 
τέρω διάθεση των καταλοίπων σε αυτή. 

2. Τα δεξαμενόπλοια που ασχολούνται με την μεταφορά 
- παραλαβή πετρελαιοειδών καταλοίπων δεν εκτελούν 
εργασίες πετρέλευσης. Οι εργασίες αυτές δύνανται να 
εκτελεσθούν από τα εν λόγω δεξαμενόπλοια εφόσον κα- 
θαρισθούν οι δεξαμενές τους και παραδοθούν όλα τα πε¬ 
τρελαιοειδή κατάλοιπα και εκλύματα σε αναγνωρισμένες 
ευκολίες υποδοχής. Κατά τα λοιπά ισχύουν οι προϋποθέ¬ 
σεις για τη χορήγηση της σχετικής άδειας πετρέλευ- 
σης. 

3. Η παραλαβή πετρελαιοειδών καταλοίπων από πλοία 
δύναται να διενεργείται και από βυτιοφόρα οχήματα που 
πληρούν τις προϋποθέσεις του υπ’ αριθ. 50 Ειδικού κανο¬ 
νισμού Λιμένος Θεσσαλονίκης (ΦΕΚ 334 Β/92) όπως τρο¬ 
ποποιήθηκε μεταγενέστερα και ισχύει. Κατά τα λοιπά 
εφαρμόζονται ανάλογα οι προϋποθέσεις που τέθηκαν πα¬ 
ραπάνω για τα δεξαμενόπλοια παραλαβής πετρελαιοει¬ 
δών καταλοίπων. 

4. Τα δεξαμενόπλοια και τα βυτιοφόρα παραλαβής πε¬ 
τρελαιοειδών καταλοίπων πρέπει να έχουν την δυνατό¬ 
τητα ωριαίας παραλαβής ποσότητας ανάλογης με τις δυ¬ 
νατότητες και ανάγκες των πλοίων που εξυπηρετούν κα¬ 
θώς και ικανοποιητικής απόδοσης με τα ίδια μέσα απά- 
ντλησης των πετρελαιοειδών καταλοίπων από τα πλοία 
έτσι ώστε να μην προκαλείται αδικαιολόγητη καθυστέ¬ 
ρηση και οικονομική επιβάρυνση σε αυτά. 

Άρθρο 3 

Παροχή παραλαβής πετρελαιοειδών καταλοίπων 

1. Η παροχή παραλαβής πετρελαιοειδών καταλοίπων 
από το παραδίδον πλοίο στο πλοίο παραλαβής συμφωνεί- 
ται εκ των προτέρων μεταξύ των υπευθύνων των δύο 
πλοίων. 

Σε καμιά περίπτωση η παροχή αυτή δεν πρέπει να υπερ¬ 
βαίνει τη μέγιστη επιτρεπόμενη που καθορίζεται με βάση 
τη διατομή των σωληνώσεων του πλοίου παραλαβής και 
την πτώση πιέσεως μέχρι το ανώτερο σημείο του εξαερι- 
στικού κάθε δεξαμενής. Η πτώση πιέσεως θα υπολογίζε¬ 
ται για μίγμα 50% αέρα, 50% ατμών πετρελαιοειδών. Η 
μέγιστη επιτρεπόμενη παροχή θα αναγράφεται στο εγκε¬ 
κριμένο από τη ΔΕΠ «Εγχειρίδιο οδηγιών λειτουργίας του 
Δ/πλοίου παραλαβής πετρελαιοειδών καταλοίπων» στο 
οποίο υποχρεωτικά εκτός από τη μεγίστη επιτρεπόμενη 


παροχή θα υπάρχει και διάγραμμα παροχής φορτώσεως 
συναρτήσει της πτώσεως πιέσεως. 

Άρθρο 4 

Μέτρα Ασφαλείας 

Α. Κατά τη διάρκεια παραλαβής πετρελαιοειδών κατα¬ 
λοίπων πρέπει να εφαρμόζονται τα παρακάτω μέτρα 
ασφαλείας: 

1. Αποφεύγονται οποιαδήποτε επαφή μεταξύ των 
πλοίων με την τοποθέτηση καταλλήλων και επαρκή σε 
αριθμό παρεμβλημάτων. 

2. Κλείνονται τα ανοίγματα των χώρων μηχανοστασίου, 
λεβητοστασίου και μαγειριού πλοίων, προς αποφυγή εισό¬ 
δου των εκλυομένων αερίων. 

3. Οι κύριες μηχανές και τα βοηθητικά μηχανήματα των 
πλοίων διατηρούναι σε κατάσταση ετοιμότητας. 

4. Τα μόνιμα συστήματα κατάσβεσης πυρκαϊάς των 
πλοίων δοκιμάζονται προ της έναρξης της μετάγγισης και 
βρίσκονται σε κατάσταση ετοιμότητας. 

5. Διακόπτεται η λειτουργία των ανεμιστήρων και εξαε¬ 
ριστήρων των χώρων ενδιαίτησης πληρώματος και μηχα¬ 
νοστασίου, λεβητοστασίου. 

6. Επί των ανοιγμάτων των δεξαμενών φορτίου, όταν 
αυτά παραμένουν ανοικτά, τοποθετούνται πλαίσια μετά 
δικτυωτών πλεγμάτων. 

7. Εφόσον οι εργασίες παραλαβής εκτελούνται κατά τη 
διάρκεια της νύχτας πρέπει να υπάρχει επαρκής και ασφα¬ 
λής φωτισμός στην περιοχή που πραγματοποιούνται οι ερ¬ 
γασίες αυτές. 

8. Λαμβάνονται υπόψη και τηρούνται με ακρίβεια οι 
απαιτήσεις και οδηγίες του «Οδηγού Ασφαλείας Δεξαμε¬ 
νοπλοίων» και «Οδηγού Ασφαλείας Δεξαμενοπλοίων και 
σταθμών Φορτοεκφορτώσεως Πετρελαιοειδών». 

Β. Απαγορεύεται η ταυτόχρονη μεταφορά φορτίου πε¬ 
τρελαίου και πετρελαιοειδών καταλοίπων. 

Άρθρο 5 

Μέτρα προστασίας θαλασσίου περιβάλλοντος 

1. Τα πλοία που έχουν χαρακτηρισθεί σαν κατάλληλα 
παραλαβής πετρελαιοειδών καταλοίπων λόγω του είδους 
και της φύσης της εργασίας που εκτελούν, πρέπει να δια¬ 
θέτουν τα απαραίτητα για την κατηγορία τους πιστοποιη¬ 
τικά, να φέρουν κανονική επάνδρωση (σλέπια) και να είναι 
εφοδιασμένα με εξοπλισμό προστασίας θαλασσίου περι¬ 
βάλλοντος, σύμφωνα με την ισχύουσα νομοθεσία, όπως 
ακριβώς τα πλοία που ασχολούνται με πετρελεύσεις 
(πλωτό ή απορροφητικό φράγμα, αντλία αναρρόφησης, 
απορροφητικό φράγμα, αντλία αναρρόφησης, απορροφη¬ 
τικά υλικά, Χ.Δ. ουσίες, σχέδιο άμεσης επέμβασης, κ.λ.π.) 
χρησιμοποιώντας αυτόν εφόσον παραιτηθεί. 

Ανάλογη υποχρέωση για την αντιμετώπιση περιστατι¬ 
κών ρύπανσης περιορισμένης έκτασης έχουν και τα βυτιο¬ 
φόρα οχήματα παραλαβής - μεταφοράς πετρελαιοειδών 
καταλοίπων. 

2. Κατά την διάρκεια παραλαβής - παράδοσης πετρε¬ 
λαιοειδών καταλοίπων με μέριμνα και ευθύνη των ενδια¬ 
φερομένων πρέπει να τηρούνται με επιμέλεια όλα τα μέ¬ 
τρα και οι προϋποθέσεις ασφαλείας και προστασίας του 
θαλασσίου περιβάλλοντος που καθορίζονται στην ισχύ- 
ουσα νομοθεσία. Επίσης θα πρέπει να υπάρχει συνεχής 
επικοινωνία των υπευθύνων παράδοσης και παραλαβής 
και να εξασφαλίζεται η συνεχής και προσεκτική παρακο- 

λούθηση των δεξαμενών παραλαβής προκειμένου να δια¬ 
κόπτεται έγκαιρα η παροχή για περίπτωση τυχόν πλήρω¬ 
σής της. 

3. Πέραν των αναφερομένων μέτρων ο υπέυθυνος πα¬ 
ραλαβής να έχει έτοιμο «σχέδιο φορτώσεως» των πετρε¬ 
λαιοειδών καταλοίπων το οποίο θα αναρτάται σε εμφανή 
θέση και θα περιλαμβάνει: 

α. Τα στοιχεία, τη θέση και τη χωρητικότητα των δεξα¬ 
μενών παραλαβής και αποθήκευσης των πετρελαιοειδών 
καταλοίπων. 

β. Την στάθμη του περιεχομένου της δεξαμενής πριν 
την έναρξη της παραλαβής. 

γ. Την τελική μέτρηση στάθμης ή κενών και το ποσοστό 
που απομένει για πλήρωση κάθε δεξαμενής. 

δ. Τη σειρά φόρτωσης των δεξαμενών. 

ε. Τη διαδικασία που θα ακολουθήσει ο υπεύθυνος πα¬ 
ραλαβής για να παρακολουθήσει τη στάθμη των δεξαμε¬ 
νών και για να ανοίξει ή να κλείσει τα κατάλληλα επιστόμια. 

στ. Την παροχή με την οποία θα γίνεται η παραλαβή των 
πετρελαιοειδών καταλοίπων η οποία σε καμμία περί¬ 
πτωση δεν θα πρέπει να υπερβεί τη μεγίστη καθοριζόμενη 
στο άρθρο 3 του Κανονισμού. 

Αρθρο 6 

Εύκαμπτοι σωλήνες 

1. Οι εύκαμπτοι σωλήνες που χρησιμοποιούνται για πε- 
τρέλευση και παραλαβή πετρελαιοειδών καταλοίπων, 
πρέπει να πληρούν τις προδιαγραφές αναγνωρισμένων 
διεθνών προτύπων, οι οποίες να πιστοποιούνται από βε¬ 
βαίωση του κατασκευαστή πάνω στη σωλήνωση. 

Επιπλέον στη βεβαίωση ή στη σφραγίδα θα αναγράφο¬ 
νται η εμπορική ονομασία του κατασκευαστή και η πίεση 
δοκιμής από το εργοστάσιο κατασκευής. 

2. Πριν από την σύνδεση των εύκαμπτων σωληνώσεων 
και την έναρξη των εργασιών παραλαβής πετρελαιοειδών 
καταλοίπων της πετρέλευσης, πρέπει να γίνεται μακρο¬ 
σκοπικός έλεγχος αυτών από τους υπεύθυνους παράδο¬ 
σης - παραλαβής των εν λόγω προϊόντων, για διαπίστωση 
ορατών φθορών ή άλλων ελαττωμάτων και σε περίπτωση 
που διαπιστωθεί η μη ικανοποιητική κατάσταση των σωλή¬ 
νων, ο υπεύθυνος παραλαβής υποχρεούται να αρνηθεί τη 
διενέργεια των συγκεκριμένων εργασιών. 

3. Οι αναφερόμενοι εύκαμπτοι σωλήνες πρέπει να υπο¬ 
βάλλονται σε δοκιμές πιέσεως και ηλεκτρικής συνέχειας 
(εφόσον οι τελευταίες μπορούν να γίνουν) σύμφωνα με τις 
προβλεπόμενες οδηγίες από τον κατασκευαστή σε χρο¬ 
νικά διαστήματα που καθορίζονται από αυτόν και δεν 
υπερβαίνουν το ένα έτος. Οι δοκιμές αυτές θα εκτελού- 
νται από τη Διεύθυνση Ελέγχου Εμπορικών Πλοίων ή από 
αναγνωρισμένο Νηογνώμονα ή από κατάλληλο εξουσιοδο¬ 
τημένο συνεργείο κατά την ετήσια επιθεώρηση του 
Ι.Ο.Ρ.Ρ.Ο. - Ο.Ρ.Ρ.Ο.. Η παροχή πετρέλευσης σε καμμία 
περίπτωση δεν θα υπερβαίνει την καθοριζόμενη από την 
αντίστοιχη εσωτερική διάμετρο του ευκάμπτου σωλήνα, 
σύμφωνα με τις οδηγίες του κατασκευαστή και τους 
υπάρχοντες ενδεικτικούς πίνακες. 

Άρθρο 7 

Ενημέρωση Λιμενικής Αρχής 

1. Προ πάσης διενεργείας παραλαβήςς πετρελαιοειδών 


καταλοίπων με μέριμνα υπευθύνων αυτής, ενημερώνεται 
εγγράφως 24 ώρες πριν η Λιμενική Αρχή σύμφωνα με τις 
εκάστοτε ισχύουσες αποφάσεις της, για το χρόνο, τον 
τόπο, το είδος και την ποσότητα των υπό παραλαβή πε¬ 
τρελαιοειδών καταλοίπων, καθώς και για τα στοιχεία των 
πλοίων που παραδίδουν και παραλαμβάνουν αυτά. 

2. Η ακριβής ώρα έναρξης και λήξης των εργασιών με 
μέριμνα των ενδιαφερομένων να γνωστοποιείται μέσω 
νΗΡ στη Λιμενική Αρχή. 

Άρθρο 8 

Διακοπή εργασιών 

1. Οι εργασίες παράδοσης - παραλαβής πετρελαιοει¬ 
δών καταλοίπων διενεργούνται με ευθύνη των ενδιαφερο¬ 
μένων οι οποίοι για το σκοπό αυτό χρησιμοποιούν την 
επαγγελματική κατάρτιση και την εμπειρία που διαθέτουν 
και εφόσον πάντοτε πληρούνται οι προϋποθέσεις του πα¬ 
ρόντος Κανονισμού, καθώς και οι ισχύουσες διατάξεις της 
νομοθεσίας περί ασφαλείας και προστασίας του θαλασ¬ 
σίου περιβάλλοντος. 

2. Η Λιμενική Αρχή απαγορεύει την έναρξη ή τη συνέ¬ 
χιση των εργασιών οποτεδήποτε διαπιστωθεί ότι δεν πλη- 
ρούνται οι παραπάνω προϋποθέσεις καθώς και όταν οι 
καιρικές συνθήκες και η κατάσταση της θάλασσας, καθι¬ 
στούν επικίνδυνη τη διενέργεια ή τη συνέχισή τους. 

Άρθρο 9 

Κυρώσεις 

Οι παραβάτες του παρόντος Ειδικού Κανονισμού, του 
οποίου η εκτέλεση ανατίθεται στα Λιμενικά Όργανα, ανε¬ 
ξάρτητα από τις συντρέχουσες ποινικές και αστικές ευθύ¬ 
νες κατά την ισχύουσα Νομοθεσία, υπόκεινται και στις κυ¬ 
ρώσεις του άρθρου 157 του ΝΔ/187/73 «περί ΚΔΝΔ», το 
πρώτο εδάφιο της παραγράφου 1 του οποίου τροποποιή¬ 
θηκε μεταγενέστερα και ισχύει σύμφωνα με το άρθρο 2 
του ΠΔ 381/95 (ΦΕΚ 214 Α). 

Άρθρο 10 

Καταργούμενες διατάξεις 

Από την έναρξη ισχύος του Κανονισμού αυτού καταρ- 
γείται κάθε άλλη διάταξη ή ρύθμιση που είναι αντίθετη με 
τις διατάξεις του παρόντος Κανονισμού. 

Θεσσαλονίκη, 27 Δεκεμβρίου 1995 

Ο Κεντρικός Λιμενάρχης 
Πλοίαρχος Λ.Σ, I. ΜΑΚΡΗΣ 

(β) Η εφαρμογή του Κανονισμού αυτού αρχίζει ένα (1) 
μήνα από τη δημοσίευσή του στην Εφημερίδα της Κυβερ- 
νήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 25 Μαΐου 1996 

Ο ΥΠΟΥΡΓΟΣ 

Κ. ΣΦΥΡΙΟΥ 

Αριθ. 3945 (7) 

Σύσταση Συνδέσμου μοναδικού σκοπού 3ης Εδαφικής 
Περιφέρειας Δράμας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΝΑΤ. ΜΑΚΕΔΟΝΙΑΣ-ΘΡΑΚΗΣ 

Έχοντας υπόψη: 

1. Τις διατάξεις των άρθρων 206-210 του Π. Δ/τος 410/ 
95. 

2. Τις αριθ. 21/96, 16/96, 12/96, 12/96, 4/96, 2/96, 
14/96, 1/96, 6/96, 113/95 αποφάσεις των Κοινοτικών 
Συμβουλίων Καλλιφύτου, Μοναστηρακ'ιου, Μυλοποτάμου, 
Μικροχωρϊου, Μαυροβάτου, Κουδουνίων, Χωριστής, Κα¬ 
λού Αγρού, Μακρυπλαγίου, Ξηροποτάμου, αντίστοιχα, 
αποφασίζουμε: 

Συνιστούμε στο Νομό Δράμας Σύνδεσμο, μοναδικού 
σκοπού, ως ιδιαίτερο νομικό πρόσωπο αποτελούμενο από 
τις Κοινότητες 3ης Εδαφικής Περιφέρειας Ν. Δράμας, 
ήτοι Καλλιφύτου, Μοναστηρακ'ιου, Μυλοποτάμου, Μικρο- 
χωρίου, Μαυροβάτου, Κουδουνίων, Χωριστής, Καλού 
Αγρού, Μακρυπλαγίου και Ξηροποτάμου. 

1) Σκοπός του Συνδέσμου είναι η συλλογή, μεταφορά, 
διάθεση και επεξεργασία των απορριμμάτων των δέκα 
(10) Κοινοτήτων. 

2. Έδρα του Συνδέσμου ορίζεται ο Δήμος Δράμας. 

3. Πόροι του Συνδέσμου είναι α) οι πρόσοδοι από την 
περιουσία του β) οι ετήσιες εισφορές των μελών του Συν¬ 
δέσμου που ανέρχονται στο ποσό των 1500 δρχ. ανά κά¬ 
τοικο Κοινότητας σύμφωνα με την απογραφή του 1991, γ) 
Πρόσοδοι από φόρους, τέλη και δικαιώματα, δ) δωρεές, 
επιχορηγήσεις και εισφορές του 1991, γ) Πρόσοδοι από 
φόρους, τέλη και δικαιώματα, δ) δωρεές, επιχορηγήσεις 
και εισφορές προερχόμενες από το Δημόσιο ή από άλλα 
φυσικά ή Νομικά Πρόσωπα ή Οργανισμύς. 

4. Η χρονική διάρκεια του Συνδέσμου ορίζεται σε ενενή¬ 
ντα εννέα (99) χρόνια. 

Το νομικό πρόσωπο του Συνδέσου διοικείται σύμφωνα 
με τις ισχύουσες κάθε φορά διατάξεις, θα έχει τη δική του 
σφραγίδα και η ταμειακή του υπηρεσία θα διεξάγεται από 
τη ΔΟΥ Δράμας. 

Με την παρούσα προκαλείται ετήσια δαπάνη εις βάρος 
των προϋπολογισμών των ΟΤΑ μελών του Συμβουλίου ίση 
με 1500 δρχ. ανά κάτοικο, σύμφωνα με τους πίνακες της 
απογραφής του 1991. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Δράμα, 30 Μαΐου 1996 

Με εντολή Γ ενικού Γ ραμματέα 
Ο Αναπλ. Περιφερειακός Διευθυντής 
Γ. ΤΣΙΑΡΑΣ 
-- 

Αριθ. 4686 (8) 

Σύσταση ίδιου Νομικού Προσώπου στην Κοινότητα Πε- 

τρούσας Ν. Δράμας με το όνομα «ΚΕΝΤΡΟ ΑΝΟΙΧΤΗΣ 

ΠΡΟΣΤΑΣΙΑΣ ΗΛΙΚΙΩΜΕΝΩΝ (ΚΑΠΗ) Κοινότητας Πε- 

τρούσας». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΝΑΤ. ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις των άρθρων 203 και 205 του Π.Δ/τος 
410/95. 


2. Την αριθ. 13775/21.3.95 εγκύκλιο του Υπουργείου 
Εσωτερικών. 

3. Την αριθ. 29/1996 απόφαση του Κοιν. Συμβουλίου 
Πετρούσας περί σύστασης ίδιου Νομικού Προσώπου με το 
όνομα «ΚΕΝΤΡΟ ΑΝΟΙΧΤΗΣ ΠΡΟΣΤΑΣΙΑΣ ΗΛΙΚΙΩΜΕ¬ 
ΝΩΝ (ΚΑΠΗ) Κοινότητας Πετρούσας», αποφασίζουμε: 

1. Συνιστούμε στην Κοινότητα Πετρούσας Ν. Δράμας, 
ίδιο Νομικό Πρόσωπο Δημοσίου Δικαίου, με το όνομα «ΚΕ¬ 
ΝΤΡΟ ΑΝΟΙΧΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ (ΚΑΠΗ) 
Κοινότητας Πετρούσας». 

2. Σκοπός του Νομικού αυτού προσώπου που υπάγεται 
στην εποπτεία της Κοινότητας Πετρούσας και συνίοταται 
σε εφαρμογή προγράμματος εξωϊδρυματικής προστασίας 
υπερηλίκων είναι η παροχή ιατρικής και κοινοτικής προ¬ 
στασίας φαρμακευτικής περίθαλψης, φυσιοθεραπείας, 
εργοαπασχόλησης οργανωμένης ψυχαγωγίας και βοή¬ 
θειας στο σπίτι στα ηλικιωμένα άτομα της περιοχής της 
Κοινότητας Πετρούσας ώστε να παραμένουν αυτά στην 
οικογένεια και στην Κοινότητα: 

3. Πόροι του Νομικού προσώπου είναι: 

α) Ετήσια επιχορήγηση της Κοινότητας με το ποσό του 
1.000.000 δρχ. 

β) Επιχορηγήσεις που θα δίδονται από οποιαδήποτε 
πηγή (Υπουργείο Υγείας Πρόνοιας και Κοιν. Ασφ/σεων 
κ.λπ.). 

γ) Κάθε είδους συνδρομές, εισφορές, δωρεές, κληρο¬ 
νομιές και κληροδοσίες. 

δ) Έσοδα από συμβολική χρηματική συμμετοχή μελών 
που έχουν ανάγκη προστασίας. 

ε) Εισπράξεις από αντίτιμο των πραγμάτων ή υπηρεσιών 
που παρέχονται από το Νομικό Πρόσωπο. 

στ) Πρόσοδοι από την ίδια αυτού περιουσία. 

ζ) Κάθε άλλη νόμιμη πρόσοδος. 

4. θέματα σχετικά με τη διοίκηση και τη διαχείριση του 
Νομικού Προσώπου που δεν ρυθμίζονται από την κείμενη 
νομοθεσία θα ρυθμίζονται με κανονισμούς που θα ψηφίζει 
το Κοινοτικό Συμβούλιο. 

5. Ο κανονισμός λειτουργίας του ΚΑΠΗ Πετρούσας θα 
καταρτισθεί και θα ψηφισθεί από το Διοικητικό Συμβούλιο 
αυτού. 

Με την παρούσα απόφαση προκαλείται δαπάνη σε βά¬ 
ρος του προϋπολογισμού της Κοινότητας Πετρούσας πο¬ 
σού 1.000.000 δρχ. για το τρέχον έτος και ανάλογη για τα 
μετέπειτα χρόνια. 

Για την αντιμετώπιση της ανωτέρω δαπάνης θα εγγρά- 
φεται κάθε χρόνο πίστωση ύψους 1.000.000 δρχ. στον 
προϋπολογισμό της Κοινότητας Πετρούσας που αποτελεί 
υποχρεωτική δαπάνη γι' αυτήν (άρθρο 218 του Π. Δ/τος 
410/95). 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Δράμα, 30 Μαΐου 1996 

Με εντολή Γ ενικού Γ ραμματέα 
Ο Αναπλ. Περιφερειακός Διευθυντής 
Γ. ΤΣΙΑΡΑΣ 

Αριθ. 4764 (9) 

Σύσταση Δημοτικής Επιχείρησης Φεστιβάλ ταινιών μικρού 
μήκους στο Δήμο Δράμας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΝΑΤ. ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις των άρθρων 277-284, 287 και 304 του 
Π.Δ/τος 410/95 (ΔΚΚ). 

2) Την αριθ. 378/1995 απόφαση του Δημοτικού Συμ¬ 
βουλίου Δράμας σχετικά με την σύσταση «Δημοτικής Επι¬ 
χείρησης Φεστιβάλ ταινιών μικρού μήκους» στο Δήμο Δρά¬ 
μας. 

3) Την αριθ. 284/3.5.96 αξιολόγηση της οικονομοτεχνι¬ 
κής μελέτης για τη σύσταση της ανωτέρω επιχείρησης 
που στάλθηκε σε μας από τον ΕΟΜΜΕΧ, αποφασί¬ 
ζουμε: 

1. Διαπιστώνουμε ότι είναι νόμιμη η 378/95 απόφαση 
του Δ.Σ. Δράμας με την οποία συνιστάται στο Δήμο Δρά¬ 
μας του Νομού Δράμας Δημοτική Επιχείρηση με την επω¬ 
νυμία «ΔΗΜΟΤΙΚΗ ΕΠΙΧΕΙΡΗΣΗ ΦΕΣΤΙΒΑΛ ΤΑΙΝΙΩΝ ΜΙ¬ 
ΚΡΟΥ ΜΗΚΟΥΣ», ως ίδιο νομικό πρόσωπο ιδιωτικού δι¬ 
καίου το οποίο διέπεται από τις διατάξεις των άρθρων 277 
έως και 284, 287 και 304 του Π.Δ/τος 410/95 (ΔΚΚ). 

2. ΣΚΟΠΟΙ ΤΗΣ ΕΠΙΧΕΙΡΗΣΗΣ ΕΙΝΑΙ: 

α. Η διοργάνωση κινηματογραφικών προβολών, σχετι¬ 
κών σεμιναρίων, συνεδρίων, διαλέξεων, συζητήσεων, εκ¬ 
θέσεων και λοιπών παραλλήλων εκδηλώσεων καθ’ όλη τη 
διάρκεια του έτους σ’ όλη την Ελλάδα και διεθνών εκδη¬ 
λώσεων για την υποστήριξη της κινηματογραφικής ται¬ 
νίας. 

β. Η ανάπτυξη κάθε άλλης παρεμφερούς δραστηριότη¬ 
τας μετά από απόφαση του διοικητικού συμβουλίου. 

γ. Η ίδρυση και οργάνωση σχολής κινηματογράφου. 

δ. Η απόκτηση κτιριακής και τεχνικής υποδομής για την 
εξυπηρέτηση των ανωτέρω σκοπών. 

Η επιχείρηση αναλαμβάνει τις δραστηριότητες που μέ¬ 
χρι σήμερα ασκούσε ο Δήμος Δράμας με σκοπό να τις συ¬ 
μπληρώσει και να τις διευρύνει δημιουργώντας εξειδικευ- 
μένο δυναμικό, τόσο για τις ανάγκες του Φεστιβάλ όσο και 
για τις γενικότερες ανάγκες της περιοχής. 

3. Η επιχείρηση θα διοικείται από 9μελές διοικητικό 
συμβούλιο που τα μέλη του ορίζονται μαζί με τους ανα¬ 
πληρωτές τους από το δημοτικό συμβούλιο: 

Από τα μέλη του διοικητικού συμβουλίου: 

- τρεις (3) είναι αιρετοί εκπρόσωποι του Δήμου, (ο δή¬ 
μαρχος και δύο δημοτικοί σύμβουλοι) 

- ένας (1) εκπρόσωπος του Υπ. Πολιτισμού 

-ένας (1) εκπρόσωπος της Νομαρχιακής Αυτοδιοίκη¬ 
σης 

- ένας (1) εκπρόσωπος της Κινηματογραφικής Λέσχης 
Δράμας 

- ένας (1) εκπρόσωπος της Εταιρείας Ελλήνων Σκηνο¬ 
θετών 

- ένας (1) εκπρόσωπος της Ένωσης Τεχνικών Κινημα¬ 
τογράφου 

- ένας (1) εκπρόσωπος που υποδεικνύεται από κοινού 
από το Δήμο Δράμας και την Κινηματογραφική Λέσχη 
Δράμας. 

4. Η διάρκεια της επιχείρησης είναι ενενήντα εννέα (99) 
χρόνια από τη δημοσίευση της απόφασης αυτής στην 
εφημερίδα της Κυβέρνησης. 

5. Έδρα της επιχείρησης είναι ο Δήμος Δράμας του Νο¬ 
μού Δράμας. 


6. Οι πόροι της επιχείρησης θα προέρχονται: 

- από την ετήσια τακτική επιχορήγηση του Δήμου Δρά¬ 
μας με 70 εκατ. δρχ. για το 1996, αναπροσαρμοζόμενο 
κατά 10% ετησίως για τα τέσσερα επόμενα χρόνια, και 

- από έκτακτες ή ειδικές κρατικές ή κοινοτικές χρημα¬ 
τοδοτήσεις, επιχορηγήσεις, δωρεές, χορηγήσεις, έσοδα 
από πωλήσεις εκδόσεως και κάθε άλλη τακτική εισφοράς 
ημεδαπών ή αλλοδαπών φυσικών ή νομικών προσώπων. 

Τα έσοδα της επιχείρησης κατά τα πέντε (5) πρώταχρό- 
νια λειτουργίας υπολογίζονται με προσαύξηοη ποσοστού 
10%, όπως παρακάτω: 

Ιο έτος 2ο έτος 3ο έτος 4ο έτος 5ο έτος 

70 εκ. 77 εκ. 84,7 εκ. 93,17 εκ. 102,487 εκ. 

Η επιχείρηση διαλύεται: 

α. με απόφαση του δημοτικού συμβουλίου που λαμβά- 
νεται με την απόλυτη πλειοψηφία των μελών του και από¬ 
φαση της εποπτεύουσας Αρχής. 

β. όταν λήξει χωρίς να παραταθεί η διάρκεια της επιχεί¬ 
ρησης 

γ. σε περίπτωση πτώχευσης. Η εκκαθάριση γίνεται από 
εκκαθαριστές που ορίζονται από το δημοτικό συμβούλιο. 
Στην εκκαθάριση διεκπεραιώνονται οι εκκρεμείς υποθέ¬ 
σεις, εισπράττονται οι απαιτήσεις, ρευστοποιείται η πε¬ 
ριουσία και πληρώνονται τα χρέη της επιχείρησης. Το υπό¬ 
λοιπο περιέρχεται στο Δήμο Δράμας. 

8. Η συγκρότηση, λειτουργία και οι αρμοδιότητες των 
οργάνων της διοίκησης, η οργάνωση, η λειτουργία, η δια¬ 
χείριση και η εποπτε'ια της επιχείρησης, διέπονται από τις 
σχετικές με τις δημοτικές και κοινοτικές επιχειρήσεις δια¬ 
τάξεις του νόμου. 

Με την παρούσα δημιουργείται επιβάρυνση του προϋ¬ 
πολογισμού του Δήμου Δράμας για το έτος 1996, ποσού 
700.000.000 προσαυξανόμενο κατά 10% για τα τέσσερα 
(4) επόμενα έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Δράμα, 30 Μαΐου 1996 

Με εντολή Γ ενικού Γ ραμματέα 
Ο Αναπλ. Περιφερειακός Διευθυντής 
Γ. ΤΣΙΑΡΑΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 10 ) 

Στην αριθ. 1598 υπουργική απόφαση που δημοσιεύ¬ 
τηκε στο ΦΕΚ 390/27.5.96 τ. Β' και αφορά κύρωση του 
Γενικού Κανονισμού Προσωπικού της Α.Ε. ΚΑΤΑΣΤΗ¬ 
ΜΑΤΑ ΑΦΟΡΟΛΟΓΗΤΩΝ ΕΙΔΩΝ Α.Ε. επιφέρεται η πιο 
κάτω διόρθωση: 

Στη σειρά των υπουργών που υπογράφουν την σχετική 
απόφαση προστίθεται ο παραληφθείς τίτλος εργασίας. 
Έτσι την απόφαση υπογράφουν: 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕ¬ 
ΝΤΡΩΣΗΣ, ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ ΚΑΙ ΚΟΙΝ. 
ΑΣΦΑΛΙΣΕΩΝ. 

(Από το Εθνικό Τυπογραφείο) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




